Gripe di Honconk

Li gripe di Honconk, ci fourit ene minêye daegnrece di gripe k' ataca a Honconk e moes d' djulete 1968 (dandjreus vinant del Chine).

 Cåze 
C' esteut on micsovirûsse del sôre H3N2.

 Minêyolodjince 

 Rôlaedje del minêye 
Di Honconk, ele passe ezès Stats Unis, la k' elle va fé 50.000 moirts so troes moes, al fén d' l' erî-såjhon et å cminçmint d' l' ivier.

Li virûsse a l' air d' awè disparexhou e 1969, tantea ki les especiålisses di l' ODH (OMS, WHO) li loucnut come di l' istwere schoyowe e leu grand raploû d' octôbe 1969. Mins l' piyintche ratake e l' Urope di l' ivier 1969-1970.

 Dinêyes minêyolodjikes 
Li gripe acsujha totes les classes d' ådje, les 20, 30, 40 et les pus vîs.

 E l' Beldjike 
Mågré ki les gazetes n' è cåzèt cåzu nén ‒ udon minme po s' fote ‒, i shonne ki l' maladeye a bouxhî djus bråmint des djins. Insi, Le Soir sicrît k' i gn a 10 a 25 åcint d' eployîs et ovrîs ki n' sont nén la dins les administråcions et les eterprijhes.

Nou rcweraedje sincieus ni fourit fwait do tins del minêye, k' a todi stou waiteye come ene simpe laide gripe d' ivier.

Tot ristudiant li sormorance di ces moes la, on a aviré on totå d' moirts di 10.000 djins.André Lambert (ADRASS ), tot raspepiant les chifes des statistikes del Beldjike, cité dins La Libre 20 d' avri 2020.

 Dins les belès-letes e walon 
Dins l' adrovaedje do Bourdon 1-2 1968, Felicyin Barry s' escuze di n' aveur sepou dé deus limeros e djanvî et fevrî, pask' il a-st atrapé «ene gripe carabinêye». Ci sereut dedja bén l' minme minêye k' åreut rôlé pattavå, sins k' on î prinde asteme, disca tant k' elle åye fwait bråmint des malådes dins ene veye sorpeuplêye come Honconk.

 Sourdants 

Honconk